विश्वभर में नए साल पर जश्न में डूबे लोग  
सिडनी का हार्बर पुल तितली के आकार की जबर्दस्त आतिशबाजी से नहा उठा जबकि मौजमस्ती करने निकले लोगों ने एक-दूसरे को बधाई दी।
नए वर्ष के स्वागत में सिडनी का हार्बर पुल तितली के आकार की जबर्दस्त आतिशबाजी से नहा उठा जबकि मौजमस्ती करने निकले लोगों ने एक-दूसरे को बधाई दी और आर्थिक उठा-पटक एवं प्राकृतिक आपदाओं से भरे साल को विदाई दी।
	करीब 15 लाख लोगों नावों में सवार होकर तटों पर ‘टाइम टू ड्रीम’ विषयवस्तु पर बनी आतिशबाजी का आनंद उठाया जो एक कठिन साल के बाद आगे बढ़ने की ओर संकेत करता है। सिडनी के नए साल के कार्यक्रमों के निर्माता अनेउरिन ने कहा, ‘‘यह आने वाले साल में लोगों के सपने देखने का मौका है और आशा की लहर दिखाता है कि आने वाला साल बीते साल की अपेक्षा अच्छा होगा।’’ जश्न में हिस्सा लेने आये कई लोग नई शुरुआत करने के लिए काफी इच्छुक दिखाई दिए। चक्रवात में अपना सबकुछ गवां देने वाली सांद्रा कैमरन ने कहा, ‘‘मेरे पास इस साल पर्याप्त है । नया साल बेहतर होने जा रहा है।’’